Ingress: **Besøk Vinn 20.oktober 2014**

Hovedtekst:

Vi ble ønsket velkommen til Vinn AS i Hol av arbeidslederne Harald Ellingsgard (treavdelingen) og Ingunn Slåtto (interiøravdelingen). Vinn Hallingdal ble etablert i 1989 og hovedoppgaven er arbeidsutprøving og å yte bistand slik at personer med ulike behov kan få og beholde en jobb, enten i Vinn eller i andre bedrifter. NAV er søker for personer som kan trenge avklaring av arbeidsevne, arbeidspraksis, arbeid med bistand og varig tilrettelagt bistand. I Hol er det 10 plasser og på Gol er det 20 plasser. På Gol som er hovedkontoret er det vaskeri og herifra administreres Jobbfrukt som pakkes og kjøres ut til bedrifter i Hallingdal.

Cirka 65 % av budsjettet gis i form av statlige overføringer fra NAV, resten fra kommunene og inntekter fra salg.

Vi ble vist rundt av 2 meget engasjerte arbeidsledere og fikk se hvordan de velkjente Vinnbenkene ble laget. I interiøravdelingen var det stor interesse for møbeltrekkingen og her blir det også sydd gardiner. Vinn tar også i mot tøy m.m. til rens.